**Notat**

|  |  |
| --- | --- |
| Til | Brønnerud skole/SFOKroer skole/SFONordby skole/SFORustad skole/SFOSjøskogen skole/SFOSolberg skole/SFOÅsgård skole/SFO |
|  |   |
| Fra |  |
| Saksbehandler | Mariann Jøssang |
| Vår ref. | 18/03164-1 | Dato | 30.10.2018 |

**Høringsbrev - Forskrift om skolefritidsordningen i Ås**

Ås kommune sender med dette på høring forslag til endringer i *Forskrift om skolefritidsordningen i Ås kommune.* Kommunen ber om høringsuttalelser/innspill på vedlagt endringsforslag, med høringsperiode fra 7. november til 7. desember 2018.

Det er i hovedsak foretatt strukturelle endringer, samt at innhold i paragrafene som omhandler foreldrebetaling og oppsigelse/endring av tilbud er tydeliggjort. Det er ikke foreslått endringer i oppholdstid. Deltids- og heltidstilbudene er som før.

**Oversikt endringer:**

* § 1. Hjemmel er fjernet. Henvisning til hjemmel er lagt under dokumenttittel.
* **§ 1. Virkeområde** tidligere § 2 Virkeområde. Deler av tekst er lagt under ny **§ 2. Styring**. Liten formell endring i tekst.
* **§ 2 Styring**, er ny. Deler fra tidligere § 2 Virkeområde og § 13 Bemanning, styring og ledelse.
* **§ 4. Opptak**, tidligere § 4 Opptaksmyndighet og § 5 Opptaksperiode. Andre ledd er nytt.
* **§ 5. Opptakskriterier**, tidligere § 6 Opptakskriterier.
* **§ 6. Åpningstid/ferie- og plandager**, tidligere § 8 Åpningstider og § 9 Ferie- og fridager. Endring i overskrift; *fridager* er byttet ut med *plandager*.
* **§ 8. Ledelse og bemanning**, tidligere § 13 Bemanning, ledelse og styring. *Styring* fra overskrift er tatt bort, samt deler som omhandlet styring er flyttet til ny § 2. Styring.
* **§ 9. Foreldrekontakter**, tidligere deler av § 13 Bemanning, ledelse og styring.
* **§ 10. Leke- og oppholdsarealer**, tidligere § 14 Leke- og oppholdsarealer.
* **§ 11. Foreldrebetaling**, tidligere deler av § 12 Foreldrebetaling. Ny tekst som reguler fastsettelse av inntektsgrunnlag, og presiserer forvaltning av redusert foreldrebetaling.
* **§ 12. Betalingsregler**, er ny. Tidligere deler av § 12 Foreldrebetaling.
* **§ 13. Forsinket og manglede betaling**, er ny. Tidligere deler av § 12 Foreldrebetaling. Tekst endret for tydeliggjøring av innhold.
* **§ 14. Gebyr ved for sen henting**, er ny. Tidligere deler av § 12 Foreldrebetaling.
* **§ 15. Oppsigelse/endring av tilbud fra foresatte**, tidligere deler av § 11 Oppsigelse/endring av tilbud. Tekst lagt til, tydeliggjøring.
* **§ 16 Oppsigelse på grunn av mislighold**, er ny. Tidligere deler av § 11 Oppsigelse/endring av tilbud og § 12 Foreldrebetaling. Tekst endret for tydeliggjøring av innhold. I tillegg er det gjort følgende endring av vesentlig karakter:

fra § 11 Oppsigelse/endring av tilbud, femte avsnitt:
*Kommunen kan si opp med en måneds varsel fra den 1. eller 15. i hver måned dersom det foreligger vesentlig mislighold av avtalen.*

til § 16. Oppsigelse på grunn av mislighold, bokstav a) andre setning:

*Manglende betaling som har gått til inndrivelse gjennom rettslig inkasso, medfører øyeblikkelig oppsigelse av plassen, dersom ikke andre særskilte betalingsavtaler er inngått skriftlig.*

* **§. 17 Klage**. Tekst endret for tydeliggjøring av hva som regnes som enkeltvedtak i knyttet til SFO.
* **§ 18. Skyss**, tidligere § 10 Skyss.
* **§ 19 Internkontroll**, tidligere § 15 Internkontroll.
* **§ 20 Forsikring**, tidligere § 16 Forsikring.
* **§ 21 Ikrafttredelse**, tidligere § 1 Hjemmel og § 18 Forskrift.
* **§ 22 Forskriften**, tidligere § 18 Forskrift.

All tekst som er endret, er markert med en annen farge i forslag til endring i *Forskrift om skolefritidsordningen i Ås kommune*. I tillegg følger vedlagt gjeldende *Forskrift om skolefritidsordningen i Ås kommunen,* til sammenlikning.

Forlag til endringer i *Forskrift om skolefritidsordningen i Ås kommune* vil bli lagt frem for politisk behandling januar 2019.

Høringsinstanser er:

* Barneskolene, samt SFO og SU og elevrådene ved den enkelte barneskole.

Rektor ved den enkelte barneskole har ansvar for å forelegge dette høringsbrevet med vedlagt endringsforslag, til sine utvalg- og rådsorgan.

I tillegg er høringen åpen. Alle kan sende innspill til kommunen.

Vi ber om at høringssvar sendes inn elektronisk. Følg direkte lenke til høringsuttalelse [her](https://skjema.kf.no/FormsEngine/Home/FrontPage?wizardid=1303&resultsetindex=1&externalid=0214&languagecode=nb), eller gå inn på kommunens hjemmeside og velg skjema *Høringsuttalelse (KF-239).* Skjemaet er å finne under *Elektroniske skjemaer* her:

[Hjem](https://www.as.kommune.no/)   ›   [Toppmeny](https://www.as.kommune.no/toppmeny.348888.no.html)   ›   [Selvbetjening](https://www.as.kommune.no/selvbetjening.346518.no.html)   ›   [Elektroniske skjemaer](https://www.as.kommune.no/elektroniske-skjemaer.350481.no.html)

**Frist for å sende inn høringssvar er 7. desember 2018.**

Ellen Benestad

Oppvekst- og kultursjef

*Dokumentet er elektronisk godkjent*

Vedlegg:

Forskrift om skolefritidsordningen i Ås kommune - forslag til endring
Forskrift om skolefritidsordningen i Ås - gjeldende